

**OPĆINA STARI GRAD SARAJEVO U PARTNERSTVU SA RAZVOJNIM PROGRAMOM UJEDINJENIH NACIJA RASPISUJE:**

**JAVNI POZIV ORGANIZACIJAMA CIVILNOG DRUŠTVA/NEVLADINIM ORGANIZACIJAMA**

**ZA PREDAJU PRIJEDLOGA PROJEKATA**

**U SKLOPU PROJEKTA REGIONALNI PROGRAM LOKALNE DEMOKRATIJE NA ZAPADNOM BALKANU (ReLOaD)**

ReLOaD je regionalni projekat kojeg finansira **Europska unija (EU)**, a implementira **Razvojni program Ujedinjenih nacija (UNDP)** u šest zemalja/teritorija Zapadnog Balkana i to: Albanija, Republika Sjeverna Makedonija, Bosna i Hercegovina, Crna Gora, Kosovo\*[[1]](#footnote-2)i Srbija.

Općina Stari Grad Sarajevo i projekat ReLOaD pozivaju sve organizacije civilnog društva (OCD)/nevladine organizacije (NVO) iz Bosne i Hercegovine da dostave prijedloge projekata koji su u skladu sa razvojnim ciljevima Općine Stari Grad Sarajevo a koji su navedeni u dokumentu „Strategija lokalnog razvoja Općine Stari Grad“, iz sljedećih prioritetnih oblasti:

**1. OBRAZOVANJE**

1.1. Neformalno obrazovanje, cjeloživotno učenje i projekti opismenjavanja stanovništva;

1.2. Stručno obrazovanje stanovništva u oblasti socijalnih zanimanja (obuke za njegovatelja starih i nemoćnih osoba, obuke za ličnog asistenta za osobe s motoričkim i senzoričkim poteškoćama, radnog instruktora za osobe s invaliditetom)

**2. KULTURA I UMJETNOST**

2.1. Afirmacija i promocija tradicije i kulturne baštine naroda i nacionalnih manjina u Bosni i Hercegovini, sa posebnim akcentom na doprinos osnovnih i srednjih škola sa područja Općine Stari Grad Sarajevo.

**3. ZAŠTITA OKOLIŠA**

3.1. Zaštita životne okoline i podizanje ekološke svijesti kroz ekološku edukaciju i aktivizam;

**4. ZAPOŠLJAVANJE**

4.1. Podsticanje aktivnosti i programa u oblasti rada i zapošljavanja, naročito za kategorije stanovništva koje se teško zapošljavaju: osobe sa invaliditetom, mladi do 30 godina, lica starija od 50 godina s posebnim akcentom na žene i Rome;

4.2. Podsticaji nezaposlenoj omladini za izučavanje starih zanata i zanata uopće na području Općine Stari Grad Sarajevo kao mogućeg načina samozapošljavanja.

4.3. Edukacija stanovništva o uzgoju i promociji i pokretanju organske proizvodnje;

4.4. Edukacija o biznisu i podrška zapošljavanju i samozapošljavanju;

**5. SOCIJALNA POLITIKA**

5.1. Prevencija nasilja u porodici, maloljetničke delikvencije, zaštita fizičkog i mentalnog zdravlja i unaprjeđivanje kvaliteta života djece s teškoćama u razvoju, osoba s invaliditetom, samohranih roditelja i njihove djece i drugih osoba koje se ne mogu brinuti o sebi;

5.2. Realizacija aktivnosti i programa s ciljem unaprjeđenja kvalitete i načina života građana treće životne dobi s posebnim akcentom na rodnoj ravnopravnosti;

5.3. Realizacija programa i aktivnosti usmjerenih na prava građana, sa posebnim akcentom na zaštitu prava i sloboda djece.

**6. MLADI**

6.2. Uspostavljanje optimalnog lokalnog modela aktiviteta mladih, mobilnost mladih, mladi u akciji.

**7. SPORT**

7.1. Uključivanje adolescenata u sportsko-društvenu sferu života, s ciljem jačanja sportskog duha kao značajnog aspekta u razvoju zdravog načina života;

7.2. Sportske aktivnosti i takmičenja za lica sa invaliditetom.

**Iznosi sredstava za odobrene projekte će biti od 10.000 KM do 70.000 KM. Jedna organizacija civilnog društva može podnijeti više projektnih prijedloga s tim da je maksimalan novčani iznos sredstava koja mogu biti dodijeljena za implementaciju projekata jednoj organizaciji civilnog društva tokom ukupnog trajanja ReLOaD projekta (tri godine) 120.000 KM.**

**Općina Stari Grad Sarajevo i UNDP zadržavaju pravo da ne dodijele sva raspoloživa finansijska sredstva u slučaju da projektni prijedlozi ne zadovoljavaju zadane kriterije.**

**Dužina trajanja svakog projekta može biti od pet do devet mjeseci. Izabrani projekti se trebaju realizovati u periodu avgust 2019. – april 2020. godine.**

**PRAVO UČEŠĆA:**

Učešće u ovom javnom pozivu je otvoreno, na jednakim osnovama, za sve formalno registrovane OCD i NVO (udruženje/udruga ili fondacija), u skladu sa važećim zakonskim propisima u Bosni i Hercegovini.

**Sve zainteresovane organizacije civilnog društva detaljne informacije o uslovima za apliciranje i kriterijima za finansiranje projekata mogu pronaći u Smjernicama za aplikante u okviru javnog poziva.**

**PREUZIMANJE DOKUMENTACIJE:**

Sve potrebne informacije i elektronska verzija cijelog paketa prijavne dokumentacije može se naći na web stranici: [www.ba.undp.org](http://www.ba.undp.org), kao i na web stranici Općine Stari Grad Sarajevo [www.starigrad.](http://www.starigrad.)ba

Dokumentacija za prijavu na javni poziv za Općinu Stari Grad Sarajevo također se može preuzeti **od 16. maja, do 27. juna, 2019. godine,** slanjem zahtjeva sa nazivom zainteresovane organizacije na e-mail: registry.ba@undp.org; selma.velic@starigrad.ba, sanin.hadzibajric@starigrad.ba, ili lično preuzimanjem na sljedećoj adresi: Općina Stari Grad Sarajevo, Kancelarija br. 408 i 410 (Objekat A), Zelenih beretki 4, 71000 Sarajevo.

**INFORMATIVNE SESIJE:**

* Informativni sastanak sa zainteresovanim organizacijama „**Otvoreni dan**“ će biti održan **21. maja 2019. godine od 11,00 do 12,00 sati u Sali za vjenčanja.** Potencijalni aplikanti će tokom sastanka biti detaljnije upoznati sa pozivom, načinom prijavljivanja, kriterijima, itd.
* Predstavnicima OCD će biti pružena dodatna pomoć konsultanta Mentora. Prvi sastanak sa mentorom planiran je za **21. maj 2019. godine sa početkom u 12,00 sati u Sali za vjenčanja.** Dodatni sastanci koje organizuje mentor sa OCD/NVO će se takođe održavati javno, a raspored će, uključujući datum i vrijeme, biti objavljen putem općinske web stranice. U svrhu transparentnosti zapisnici sa održanih sastanaka sa mentorom će biti objavljeni na stranici Općine Stari Grad Sarajevo. Na ovaj način će se omogućiti da informacije budu dostupne za OCD/NVO koje nisu bile u mogućnosti da prisustvuju sastancima sa mentorom.
* Pitanja u vezi sa javnim pozivom se mogu postaviti putem e-mail adrese registry.ba@undp.orgsa naznakom za ReLOaD projekat. Pitanja se mogu postavljati do **20. juna, 2019. godine**. Odgovori na upite će biti dostavljeni u pisanoj formi unutar tri radna dana od primanja upita.
* Osim toga, dostupan je i dokument, „Informacije o čestim greškama“, koji daje pregled najčešćih grešaka, kao i druge dokumente javnog poziva, kao i „Često postavljana pitanja“ (FAQ). Oba dokumenta su rezultat ranije objavljenog poziva u općini Stari Grad Sarajevo i odnose se na nove podnosioce zahtjeva kako bi se izbjegli isti ili slični prekršaji tokom ovog poziva.

**PREDAJA APLIKACIJA:**

Ispunjena aplikacija (sa kompletnom zahtjevanom dokumentacijom) se mora dostaviti **u tri (3) primjerka u štampanoj formi i jednoj elektronskoj kopiji (CD ili USB)** u zatvorenoj koverti preporučenom poštom ili lično tokom radnih dana (ponedjeljak – petak), u periodu od 8 do 15 sati na sljedeću adresu, sa naznakom za ReLOaD projekat:

Općina Stari Grad Sarajevo

Šalter sala/protokol

Zelenih beretki 4

71000 Sarajevo

Rok za predaju aplikacija je **27. juni, 2019. godine, do 15 sati**. Aplikacije dostavljene nakon navedenog roka će biti razmatrane jedino u slučaju da poštanski žig ukazuje na datum i vrijeme slanja prije zvaničnog isteka roka.

Vanjska strana koverte mora sadržavati naziv poziva za predaju prijedloga projekata, puno ime i adresu aplikanta, puni naziv projekta i navod **“Ne otvarati prije zvaničnog otvaranja”**.

O primljenoj pošiljci u Općini će se voditi uredna evidencija i izdavati potvrde o prijemu.

Svi aplikanti koji su predali prijedloge projekata, koji su prihvaćeni ili odbijeni, će biti obaviješteni u pisanoj formi o odluci u vezi sa njihovim prijedlogom projekta u roku od 30 dana od dana zatvaranja javnog poziva. Rezultati će biti objavljeni na: [www.ba.undp.org](http://www.ba.undp.org), te na web stranici Općine Stari Grad Sarajevo (www.starigrad.ba), kao i na oglasnoj ploči Općine. Organizacije čiji projekti budu odobreni će biti dužne da ih prevedu na engleski jezik i dostave donatoru prije potpisivanja ugovora.

**Br:** **09-05-3598/19** **OPĆINSKI NAČELNIK**

 mr. Ibrahim Hadžibajrić, s.r.

1. \*Ova oznaka ne dovodi u pitanje stavove o statusu i u skladu je sa Rezolucijom UNSCR 1244/1999 i Mišljenjem Međunarodnog suda pravde o kosovskoj Deklaraciji o nezavisnosti. [↑](#footnote-ref-2)